Nafarroako Parlamentuko Mahaiak, 2023ko urtarrilaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, 2021eko Desgaitasuneko Plan Operatiboaren 3. aldaketaren 1. neurriaren parte diren desgaitasuna duten pertsonei arreta emateko baliabideen lagungarri diren 15 etxebizitza-plazen kokapenari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko urtarrilaren 9an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, Nafarroako Gobernuak idatziz erantzun ditzan:

1.- Non daude kokatuta 2021eko Desgaitasuneko Plan Operatiboaren 3. aldaketaren 1. neurriaren parte diren desgaitasuna duten pertsonei arreta emateko baliabideen lagungarri diren 15 etxebizitza-plazak, zeinak Departamentuak ziurtatu baitu bete dituela?

2.- Zer datatan abiarazi da plaza horietako bakoitza?

3.- Nola banatu da plaza horiek abiarazteko exekutatutako 53.009 euroko aurrekontua?

Iruñean, 2022ko abenduaren 22an

Foru parlamentaria: Jorge Esparza Garrido